L 276/16
(9)
HU
Az Európai Unió Hivatalos Lapja
2022.10.26.
A megfigyelők jogai magukban foglalják a következőket:
a) a hajó minden olyan létesítményéhez és berendezéséhez való teljeskörű hozzáférés és azok használata, amely a megfigyelő megítélése szerint szükséges lehet feladatai ellátásához, beleértve a hídhoz, a fedélzeten lévő halakhoz és a halak tartására, feldolgozására, mérlegelésére vagy tárolására esetlegesen használt területekhez való teljeskörű hozzáférést; b) teljeskörű hozzáférés a hajó nyilvántartásaihoz – beleértve a naplóit és a dokumentációit is – a nyilvántartások vizsgálata és azok másolása céljából, a navigációs berendezésekhez, térképekhez és rádiókhoz, valamint a halászattal kapcsolatos egyéb információkhoz való észszerű hozzáférés; c) kérésre a kommunikációs berendezésekhez és a hajószemélyzethez való hozzáférés és azok igénybevétele a munkával kapcsolatos adatok vagy információk bevitele, küldése és fogadása céljából; d) hozzáférés a fedélzeten lévő minden további berendezéshez, a megfigyelő munkájának megkönnyítése céljából, amíg a hajó fedélzetén tartózkodik, így például nagy teljesítményű távcsövekhez, elektronikus kommunikációs eszközökhöz stb.; e) hozzáférés a munkafedélzethez a háló vagy a horogsor kiemelése során, valamint az egyedekhez (élő vagy elpusztult) minták gyűjtése és eltávolítása céljából; f) értesítés legalább 15 perccel a bevontatási vagy hálókihelyezési eljárás megkezdése előtt, kivéve, ha a megfigyelő kifejezetten kéri az értesítés mellőzését; g) a hajón tartózkodó tisztek számára általában rendelkezésre állóval egyenértékű, megfelelő színvonalú étkezéshez, szálláshoz, egészségügyi és tisztálkodási lehetőségekhez való hozzáférés; h) megfelelő hely biztosítása a hídon vagy más kijelölt területen adminisztratív munka végzéséhez, valamint megfelelő hely biztosítása a fedélzeten a megfigyelői feladatok ellátásához; i) szabad munkavégzés, anélkül, hogy a megfigyelőt bárki bántalmazná, akadályozná, ellenszegülne neki, késleltetné, megfélemlítené, vagy beavatkozna feladatai ellátásába.
(10)
A megfigyelők kötelezettségei a következők:
a) képesség az e rendeletben és az alkalmazandó állományvédelmi és -gazdálkodási intézkedésben meghatározott feladatok ellátására; b) a hajók és hajótulajdonosok halászati műveletei tekintetében megállapított titoktartási szabályok és eljárások elfogadása és betartása; c) a függetlenség és a pártatlanság mindenkori fenntartása a regionális megfigyelői program keretében teljesített szolgálat során; d) a hajó fedélzetén a regionális megfigyelői program keretében tevékenykedő megfigyelőkre vonatkozó, regionális megfigyelői program szerinti protokollok betartása; e) a szerződő fél és az egyezményben meghatározott, a hajó felett joghatóságot gyakorló együttműködő nem szerződő fél jogszabályainak és egyéb rendelkezéseinek való megfelelés; f)
a hierarchia és a hajó teljes személyzetére vonatkozó általános magatartási szabályok tiszteletben tartása;
g) a feladatok oly módon történő ellátása, hogy ne avatkozzon bele indokolatlanul a hajó jogszerű működésébe, kellően figyelembe véve a hajó üzemeltetési követelményeit, valamint a hajó parancsnokával e célból rendszeresen folytatott kommunikáció; h) a hajó fedélzetén érvényes vészhelyzeti eljárások ismerete, beleértve a mentőtutajok, tűzoltó készülékek és elsősegély­ csomagok helyét; i)
rendszeres kommunikáció a hajó parancsnokával a megfigyelővel kapcsolatos releváns kérdésekről és feladatokról;
j)
a hajószemélyzet etnikai hagyományainak és a hajó lobogója szerinti állam szokásainak tiszteletben tartása;
k) a megfigyelőkre vonatkozó alkalmazandó magatartási kódex betartása; l)
a WCPFC által elfogadott eljárásokkal összhangban jelentések haladéktalan elkészítése és benyújtása a Bizottságnak;
m) nem avatkoznak be indokolatlanul a hajó jogszerű működésébe, feladataik ellátása során kellő figyelmet fordítanak a hajó üzemeltetési követelményeire, továbbá a megvalósíthatóság határain belül biztosítják, hogy az egyezmény hatálya alá tartozó területen halászó hajók tevékenységét a lehető legkisebb mértékben zavarják.
29. cikk A hajóüzemeltetők, parancsnokok és a legénység jogai és kötelezettségei; (1)
A hajóüzemeltetők és parancsnokok jogai magukban foglalják a következőket:
a) a regionális megfigyelői programban részt vevő megfigyelő elhelyezéséről szóló előzetes értesítés észszerű időn belül;